পুলিশ সূত্রে জানা গেছে, সোনারপুর থানা এলাকার শালেপুরের বাসিন্দা সুরজ রায়। স্থানীয় পদ্মপুকুর হাইস্কুলের দ্বাদশ শ্রেণির ছাত্র সে। পুলিশকে তার বন্ধুরা জানিয়েছে, কয়েক মাস আগেই সোনারপুরের কামরাবাদ হাইস্কুলের অষ্টম শ্রেণির এক ছাত্রীর সঙ্গে সুরজের আলাপ। সেখান থেকেই ঘনিষ্ঠতা। রোজই বেশ কয়েক ঘণ্টা তারা ফোনে কথা বলত, ভিডওে চ্যাটও করত। সুরজের বাবা বেশ কয়েক বছর আগেই মারা গেছেন। মা শম্পা সংসার চালান। তার অভিযোগ, ওই কিশোরীর প্ররোচনাতেই আত্মহত্যা করেছে তার ছেলে। তিনি সোনারপুর থানায় কিশোরীর বিরুদ্ধে অভিযোগও দায়ের করেছেন।